ኢትዮጵያ ለሱዳን መሬት አሳልፋ ሰጠች የሚለው ወሬ የጠላቶች ሴራ መሆኑን ም/ጠ/ሚኒስትር ደመቀ መኮንን ገለጹ
ከኢትዮጵያና ሱዳን የጋራ ድንበር ጋር ተያይዞ አገር ውስጥ ባሉ አንዳንድ ቡድኖችም ሆነ በውጭ በሚኖሩ የኢትዮጵያ ዲያስፖራ አባላት ኢትዮጵያ መሬት ለሱዳን አሳልፋ ሰጠች በሚል የተራገበው ጉዳይ የበሬ ወለደ ወሬ መሆኑን ክቡር ምክትል ጠቅላይ ሚኒስትር ደመቀ መኮንን አስታወቁ። ምክትል ጠቅላይ ሚኒስትሩ ከህዳሴው ፎረም ጋር በነበራቸው ቆይታ እንዳስታወቁት ይህንን ማረጋገጥ እጅግ የቀለለና በቦታው ተገኝቶ ህዝቡን በማነጋገርና ተሰጠ የሚባለው ቦታ የትና በምን ሁኔታ እንደሚገኝ አይቶ ማረጋገጥ የሚቻል ነው ብለዋል።ከዚህ አልፎ ግን በአገራት መካከል የሚኖርን ታሪካዊ ዳራ ማየትም ጠቀሜታ እንዳለው የጠቆሙት ጠቅላይ ሚኒስትሩ ከድንበር ጋር ተያይዞ የሚነሱ ጥያቄዎች መኖራቸው ነባራዊ ቢሆንም ከአማራ ክልል ለሱዳን የተሰጠ አንድም ቁራጭ መሬት አለመኖሩን አቶ ደመቀ መኮንን አረጋግጠዋል። እንደ ጠቅላይ ሚኒስትሩ ገለጻ ቀድሞውንም በሁለት አገራት ድንበር ጉዳይ የመወሰን ስልጣን የፌዴራል እንጂ የክልል እንዳልሆነ አስታውሰው በአገር ደረጃም ቢሆን በዚህ መልክ የተፈጸመ ነገር እንደሌለለ ተናግረዋል። ከአፄ ሚኒልክ ዘምን አንስቶ እሰካሁን ድረስ የሚነሱ የድንበር ጥያቄዎች ቢኖሩም  በሌላ ወገን  ይገባኛል የሚል ጥያቄ የሚነሳበት እድል ዝግ ባይሆንም በኢትዮጵያ በኩል ግን ሉዓላዊነት የማስከበር ተግባር የመንግስታችን ቀዳሚ ተግባር ነው ብለዋል፡፡ከኢትዮጵያና ሱዳን ድንበር ጋር ተያይዞ የሚነሳው የበሬ ወለደ ወሬ  በአመራሮች መካከል መከፋፈልን፣  በህዝብም ውዥንብርን ለመፍጠር ታስቦ  የሚደረግ ዘመቻ እነደሆነ አቶ ደመቀ መኮንን ገልጸዋል። ክቡር ጠቅላይ ሚኒስትር ደመቀ መኮንን አያይዘውም እገሌ ፈረመ፣ እገሌ አልፈረመም አለ በማለት አመራሮችን በመከፋፈል የአገራችንን ዕድገት ለማፋጠን የምንሰራውን ሥራ ለማደናቀፍ የተወጠነ መሰረተ ቢስ ሴራ መሆኑን አብራርተዋል።አቶ ደመቀ አያይዘውመ ከዚህ ጉዳይ ጋር በተያያዘ ክቡር  አቶ አያሌው ጎበዜ፣ የቀድሞ ጠቅላይ ሚኒስትር መለስ ዜናዊ፣ ጠቅላይ ሚኒስትር ሃይለማሪያም ደሳለኝና እኔም ራሴ በወቅቱ የገለጽነው ጉዳይ ነው ብለዋል። ከኢትዮጵያና ኤርተራ ግንኙነት ጋረ በተያያዘ ሲያብራሩ የኢትዮጵያና የኤርትራ ህዝብ ታሪካዊ ትስስርና ወንድማማችነት ማንም የሚሽረው አይደለም ብለዋል። ይህንን የህዝብ ለህዝብ ግንኙነት በመገንዘብ የኢትዮጵያ መንግስት በበርካተ ሺዎች የሚቆጠሩ ተሰደው የሚመጡ ኤርተራዊያንን እየተቀበለ የሚችለውን ያህል እገዛ ያድረጋል ያሉት ምክትል ጠቅላይ ሚኒስትሩ በሺዎች የሚቆጠሩ ወጣቶች በዩኒቨርስቲዎቻችን ገብተው እንዲማሪ እየተደረገ ነውም ብለዋል።  ምክትል ጠቅላይ ሚኒስትሩ የኤርትራ ሰላም አጫሪነትን በሚመለከት የቀረበላቸውን ጥያቄ ሲመልሱ የኢትዮጵያና የኤርትራ የህዝብ ግንኙነት ምንም ችግር እንደሌለው ገልጸዋል። ጠቅላይ ሚኒስትሩ አያይዘውም የሻዕቢያ መንግስት በአገራችንና በህዝባችን የሚከተለው አቅጣጫ የጥፋት መሆኑና ኢትዮጵያ  ወደ ብጥብጥና ሁውከት  እንድትገባ ለማድረግ የጥፋት መንገድ እየተከተለ ያለ የጥፋት ኃይል መሆኑን ነው ብለዋል፡፡ከዚህ አንጻር ኢትዮጵያ የሻቢያ መንግስት በየትኛውም ጊዜ የሚወስደው እንቅስቃሴ ካለ  ምህረት የሌለው ተመጣጣኝ እርምጃ መውሰድ እንደ አቅጣጫ በመያዝ እስካሁን በዚህ መልክ የሚጠቀሱ ተግባራት ተፈጽመዋል ብለዋል። ክቡር ጠቅላይ ሚኒስትር ደመቀ መኮንን አያይዘውም ሻቢያ የጥፋት ኃይል መሆኑን ሁሉም የዓለም ማሕበረሰብ እንዲያውቀው በማድረግ ተገቢውን እርምጃ እንዲወስድ የማድረግ ዴፕሎማሲያዊ ስራ የመስራትና በዚህ መልክ ሻጽቢያን ከዓለም ዓቀፍ ሕብረተሰብ እንዲነጠል የማድረግ ስራ እየተሰራ ነው ብለዋል።  የኢትዮጵያ መንግስት የሽብር ኃይል የሆነው ሻዕቢያን የኢትዮጵያ ህዝብ ወንድም ከሆነው የኤርተራ ህዝብ ነጥሎ በመውሰድ   ህዝብን የመደገፍ ሥራ እየተሰራ መሆኑንም አቶ ደመቀ መኮንን ገልጸዋል።